**ZARÁNDOKÚT CSÍKSOMLYÓRA, ahol a magyarság szíve dobog.**

**2019. június 7-től péntektől 10-ig hétfőig**

**1. nap. június 7. péntek**

5.00 Gyülekező Szegeden a rókusi Tesco Extra (Rókusi körút) parkolójában.

5.30 Indulunk Erdély felé egy korszerű, kényelmes, légkondicionált autóbusszal. Pihenőhelyek Arad, Déva és Nagyszeben környékén. Este 6-körül érkezünk az **agyagfalvi rétre**, ahol vendégfogadás után elfoglaljuk szállásainkat, majd vacsora, beszélgetés, ismerkedés házigazdáinkkal.

**2. nap. június 8. szombat**

Korai reggeli után kezdődik a zarándokút **Csíksomlyóra** a Hargitán át. Útközben lelki felkészülés a Szentlélek eljövetelének ünnepére.

10 óra körül érkezünk Csíkszeredába. A buszparkolóból 5-6 km-es gyalogos zarándokút következik fel a Hármashalom oltárhoz, ahol csatlakozunk a többi magyar szívhez, akikkel együtt imádkozunk. A szentmise 12.30-től 14.15-ig tart. Utána visszaindulunk az autóbuszhoz, onnan pedig Agyagfalvára.

**3. nap. június 9. vasárnap**

Reggeli után 8.45-kor **székelyudvarhelyi** városnézésre indulunk. Ezután a város melletti **székely kálváriára** megyünk. Udvarhely határában leszállunk a buszról, és gyalogosan megyünk fel a nagy az Ugron-kápolnához. Az út enyhe nehézségű, mindenki által teljesíthető, nem szabad kihagyni, felejthetetlen élmény vár ránk.

11.30 kor indulunk Farkaslaka felé. **Székelyszentléleken** a bátrabbakkal leszállunk az autóbuszról és meghódítjuk a 953 méter magas Gordon tetőt, ahol megcsodálása **a Jézus-szobrot**. A túra közepesen nehéz és felfelé kb. 75 percig tart. A szobor tetejéről hihetetlenül gyönyörű a kilátás. Innen **Farkaslakára** sétálunk, ahol tiszteletünket tesszük Tamási Áron sírjánál. A koszorúzás után vásárlási lehetőség.

Eljuthatunk a zarándokokat váró **székelyudvarhelyi ifjúsági szentmisére** is. Ez az egyik legnagyobb, legszebb és legmeghittebb szentmise az év során, és egy életre szóló élményt nyújt. Agyagfalvára visszatérve, a vacsora elfogyasztása után kerül sor a hagyományos műsoros-zenés-táncos elköszönő estünkre.

**4. nap. június 10. hétfő**

8.00 Reggelizés, búcsúzás, elköszönés szállásadóinktól.

Hazafelé **Segesváron** megtekintjük a világörökség részét képező várnegyedet, ahonnan festői városkép tárul elénk. Tovább indulva az autópályán haladunk hazafelé. Útközben filmet nézhetünk.

**Érkezés Szegedre kb. 19.00-ra!**

Részvételi költség: 45.000 forint, amely tartalmazza: útiköltséget, szállást, étkezést, idegenvezetést és az egyéb kiadásokat. Az utasbiztosítás külön fizetendő kb. 550 Ft/fő/nap.

Egyéb információk:

• az étkezés bőséges reggelit, és háromfogásos vacsorát tartalmaz.

• a napi programok időpontja helyenként változhat, de igyekszünk az időpontok betartására.

• Öltözék: esernyő, vagy esőkabát, az oda-útra élelem, meleg ruha, sétára, túrázásra alkalmas cipő…

Érdeklődni és jelentkezni: Nagy Abonyi Attilánál a nagy.abonyi@freemail.hu címen (+36/30-5328746)

Helyfoglalás 15.000.-Ft befizetésével, a befizetések sorrendjében történik.

Honismereti vezetőnk **Balázs László** székely származású barátunk lesz.